Els reptes de sostenibilitat que tenim sobre la taula com a societat són tan complexes que si tots els sectors (públic, privat i terciari) els afrontem per separat, difícilment els podrem resoldre.
El passat mes de setembre, l'Assemblea General de l'ONU va aprovar l'Agenda 2030 per al desenvolupament sostenible, formada per 17 objectius.
L'últim, precisament no fa referència a què cal aconseguir, sinó, a cóm aconseguir-ho: a través d'aliances.
A ESTEVE ja portem anys apostant per constituir aliances que ajudin a afrontar els reptes de sostenibilitat, tant de la companyia com de l'entorn.
Com a empresa química-farmacèutica, la nostra responsabilitat social se centra en la promoció d'hàbits saludables i en facilitar l'accés a la salut dels col·lectius més vulnerables i en la reducció de l'impacte ambiental de les nostres activitats i en la conservació d'espais naturals de proximitat.
Contribuint al tercer objectiu de desenvolupament sostenible: garantir una vida sana i el benestar per a tothom i als diversos que fan referència a la cura del medi-ambient.
Aquests objectius els aconseguim en gran mesura a través d'aliances innovadores.
Són clars exemples l'acord d'ESTEVE amb l'ONG Farmamundi, per a la donació de medicaments al Tercer Món complint les directrius de l'Organització Mundial de la Salut i de l'Agència Espanyola del Medicament, en el marc del qual el 2014 es van fer 54 expedicions a 36 països diferents a través de 37 ONG's.
També participem en el FAHE (Fons d'Ajuda Humanitària i Emergències), integrat per altres empreses i organismes públics.
I finalment destacar la nostra participació en l'aliança GAVI, per a la vacunació infantil.
A banda d'aquestes aliances, també formem part d'un partenariat Públic-Privat amb la UAB (Universitat Autònoma de Barcelona) per a desenvolupar teràpies gèniques per al tractament de la síndrome de Sanfilippo tipus A. Un altre acord que mantenim amb la Societat Espanyola de Medicina Interna (SEMI) i la Societat Espanyola de Medicina de Família i Comunitària (SEMFYC), l'objectiu del qual és facilitar un canvi en la visió dels professionals sanitaris i en l'actual model assistencial, basat en l'atenció d'aguts, per assolir l'excel·lència en l'abordatge dels pacients crònics i contribuir a la sostenibilitat futura del sistema sanitari.
En aquest sentit, es desenvolupen una sèrie d'activitats en recerca, innovació, educació, formació científica i sanitària que estaran, alineades amb els plans de cronicitat del Sistema Nacional de Salut.
En l'àmbit ambiental formem part del Consell d'Empreses per la Natura de la Fundació Acció Natura i amb el diàleg amb les comunitats properes, contribuïm a la restauració i al manteniment d'espais propers a les nostres plantes, així com als seus plans de reducció d'emissions de CO2 a través dels plans de mobilitat sostenible i del foment d'energies renovables.
A ESTEVE hem desenvolupat i cal seguir desenvolupant les habilitats i els valors necessaris per constituir aliances duradores.
Això, no sempre és fàcil, perquè es requereix temps per dialogar amb els nostres grups d'interès, unir interessos per crear valor compartit, tenir perseverança davant les dificultats i també generositat.
Però estem convençuts que només a través de les aliances innovadores aconseguirem afrontar els reptes de sostenibilitat.